  Анжелика Тихонова корреспондент 17 шуркынмонэ Удмурт йӧскалык театрысь артистъёс йӧскалык театръёслэн «Крымская театральная осень » фестивальзы улсын Керчьын спектакльзэс возьматозы. Со сярысь карлэн администрациезлэн пресс-службаез ивортэ. Удмуртиысь артистъёс Пётр Ершовлэн «Конёк-Горбунок» (0+) выжыкылэзъя нылпиослы спектакльзэс нуозы.  Фестиваль Россиын театрлэн арезлы сӥземын 12-20 шуркынмонэ Симферополь, Ялта, Керчь каръёсын Россиысь 11 йӧскалык элькунъёсысь 12 театръёс ӟуч но совето классикая пуктэм спектакльёссэс возьматозы. Тодэ вайытом, та нуналъёсы Удмурт йӧскалык театрын таиз сезон понна нырысетӥез премьера ортчиз. Тегъёс: Лулчеберет Театр Удмуртия Крым Театрлэнарез  